KSF Nuusbriewe - Cape St Francis Civic & Ratepayers Association - Kaap St Francis Gemeenskaps-en Belastingbetalersvereniging
KSF-Nuusbrief TWEE: November 2017
Goeie dag Lede
Ek maak verskoning vir hierdie tweede nuusbrief vir November. Ons wil niemand oorlaai met briewe nie, maar ons het goeie nuus.
Eerstens, ons aansoek vir die installering van die CCTV-sekuriteitskameras is deur die Kouga Munisipaliteit goedgekeur. Baie dankie vir raadslid Ben Rheeder se hulp om die regte persone te vind om die waarde van die projek te besef en te help met die deurvoer van die aansoek. Soos voorheen genoem, het ons fondse vir Fase 1 en Fase 2. Baie dankie aan die persone wat skenkings gemaak het vir die veiligheid van ons dorp. Ons is nou op soek na fondse vir Fase 3 van die projek, wat R30 000 sal kos om die sisteem te voltooi. As jy ‘n skenking kan maak, kontak ons vir die bankinligting.
Tweedens, in verband met die LINK App en die Kouga Munisipaliteit se oproep-kantoornommers, het ons die verkeerde nommers vir die oproepsentrum verskaf. (in die Engelse brief). Die volgende nommers gaan deur na die Oproepsentrum en is getoets.
042 2002 250 of
042 2002 233 of
042 2008 407.
Derdens, ons is opsoek na ‘n vrywilliger vir bystand met die boekhouding van die Kaap St Francis Gemeenskaps-/Belastingbetalersvereniging se rekeninge. Dit is nie te ingewikkeld nie. Ons ontvang lidmaatskapgelde en donasies en bestee dit aan die dorp. Ons benodig iemand om te help om die boeke te balanseer. Dis ‘n vrywilligerposisie vir iemand wat passievol is oor ons dorpie.
As ‘n laaste byvoeging, wil ons graag vir almal sê dat ons vir Beauty (skoonmaak), Bennie (sekuriteit) en die Myles-familie (pad- en dromskoonmaak) in diens neem vir die seisoen.
Dankie ook vir al die reaksie op die laaste e-pos. As ons nog nie gereageer het nie, maak ons verskoning. Ons sal binnekort antwoord.
Voorsitter: Kaap St Francis Gemeenskaps-/Belastingbetalersvereniging​
KSF-Nuusbrief EEN November 2017
(vertaal deur A Grundling)
​Goeie dag Lede
Dit was ‘n besige paar maande en Kaap St Francis Gemeenskaps- / Belastingbetalersvereniging het hard gewerk aan ‘n aantal projekte. Verskoon die nuusbrief wat bietjie langer as gewoonlik is, maar daar is baie om te vertel!
Eerstens, dankie aan almal vir al die registrasies, lidmaatskaphernuwings en al die fooie wat betaal is. Die voorgestelde R350 is goed aanvaar en heelwat lede het meer geskenk. Dit word baie waardeer. Lidmaatskap en finansies sal bymekaargetel word vir die volgende nuusbrief. Indien jy van enigiemand weet wat dalk nog nie betaal het nie, of nog nie aangesluit het nie, stuur asseblief hierdie nuusbrief aan hulle. Die lidmaatskap skakel is hier: https://www.capestfranciscivicassociation.org.za/membership--lidmaatskap.html
Na lang ondersoeke en navrae het ons uiteindelik vordering gemaak met die skoonmaak van die bosse langs die R330. Die gevaar vir drawwers en fietsryers het sorgwekkend geword en uiteindelik het Randall Moore, die distrik-paaie-ingenieur vir die Sarah Baartmanstreek, vir Tzitzikamma Fencing gevra om die skoonmaakwerk te doen. Baie dankie vir beide. Die pad lyk baie beter en drawwers en fietsryer kan voortgaan met hul aktiwiteite met minder gevaar.
Die Kouga Munisipaliteit het verkeersbeamptes uitgestuur om ons versoek vir verkeerskalmering (spoedbulte) te ondersoek by die twee gevaarpunte (by die dorpswinkels en straat tussen Rock Lily en Kaap St Francis-oord). Hul mening word binnekort verwag.
Banking details: STANDARD BANK, Albert Saunders Attorneys Trust Account, Rekening no: 281 401 551, Takkode: 050015 (Humansdorp), Gebruik verwysing: Jou naam/C123
(CCTV): Die geslote-baan-televisie-kamera-installasie-versoek is deur die munisipaliteit se staande komitee bespreek en behoort goedgekeur te word met die volgende raadsvergadering op 15 Desember 2017. Ons het ‘n trustfonds begin vir donasies vir die projek. Fase 1 en 2 is reeds befonds. Baie dankie aan almal wat belowe het om te help. Ons benodig tans fondse vir fase 3. Die Standard Bank bankbesonderhede en ander inligting is hier.
Ons wil graag die Woodridge Surf Life Saving Club verwelkom. Hulle sien om na die ons strande elke Sondag in die somermaande, buite die seisoen, vanaf November tot April. Dit is gaaf om hulle teenwoordig te hê.
Die Vereniging gaan ook ekstra lewensredders aanstel wat diens sal doen wanneer dit die besigste is vanaf 24 Desember tot 2 Januarie. Lewensredders van oor die land heen, wat belangstel om hier te kom werk in Desember, kan die Vereniging kontak by CSFCivic@gmail.com
Die Vereniging het ook vir Beauty aangestel om die stand en die ablusiegeriewe netjies te hou vir 3 dae per week vanaf Desember tot Januarie. Haar pligte is: Om die ablusiegeriewe by die groot parkeerplek in Da Gama en by die klein parkeerplek by St Francisweg netjies te hou. Sy sal ook die kante van die pad en die paadjie vanaf die onderste parkeerplek (in Seal Point Rylaan) tot by die vuurtoring netjies hou. Beauty sal sigbaar wees en hard aan die werk wees. Voel vry om hallo te sê as julle haar sien.
Baie dankie aan Alex Odendaal van Allens Woodworks vir die donasie van hout en Stuart Minehan vir sy tyd en kundigheid om die dek te bou by die laer parkeerplek in Seal Point Rylaan.
Daar het onlangs ‘n groot dooie half ontbinde rob van 300kg uitgespoel op ons strand. Dankie aan die Kouga Munisipaliteit en raadslid Williams wat binne ‘n uur na die telefoonoproep gekom het om die rob te verwyder.
Die Kouga Munisipaliteit het ‘n nuwe oproepkantoor en toepassing (App) om dienslewering te verbeter. Dit maak dit makliker vir inwoners om probleme aan te meld en dienleweringsprobleme in die wyke op te volg. Dit werk goed.
Die gratis LINK toepassing (App) vir Android en iOS toestelle kan afgelaai word by download.linkapp.co.za/#dl, vanaf Google Play of App Store.
Met registrasie sal die toepassing toestemming vra om jou ligging te kan gebruik – dit is belangrik om dit te aanvaar.
Om te skakel (link) met jou wyk (Ward 12) kliek op “+ and Add Channels”.
Kies die blou Munispale wyk-ikoon, en laat die toepassing toe om te jou ligging te bepaal (geolocate)
Verdere inligting oor LINK is beskikbaar by www.linkapp.co.za en Kouga se nuwe oproepsentrum se telefoonnommers is: 042 2002 250 of 042 2002 233 of 042 2008 407.
Nick Schoeman van die Kaap St Francis Polisieforum het voorgestel dat Whatsapp mikrogroepe gestig word om misdaad te voorkom in jou onmiddellike omgewing. In plaas daarvan om net aan groter veiligheidsgroepe te behoort, het hy voorgestel dat ons straatveiligheidsgroepe begin van 5 tot 8 families wat na mekaar omsien. ‘n Paar strate het alreeds daarmee begin en dit werk goed. Lede van die groep is ook nou meer bewus van hul bure se alarms wat afgaan en ander verdagte gebeure.
Dankie ook aan die Kouga Munisipaliteit wat na-ure gereageer het en hul vinnige lekkasie-oplossing vir ‘n gebarste pyp op die hoek van Waratah en Diaz.
Onthou asseblief dat ons dringend water moet bespaar. Hierdie vakansie moet besoekers aan ons mooi dorpie bewus wees van die waterskaarste. Daar is niks fout met 'n vriendelike herinnering aan besoekers wat water mors, dat ons ook 'n waterkrisis het en ons almal nodig het om water te bespaar.
Voorsitter, Kaap St Francis Gemeenskaps-/Belastingbetalersvereniging
KSF-Nuusbrief September 2017
Die somer kom vinnig nader en ons kan binnekort ‘n toeloop van besoekers verwag na ons klein dorpie. Dis tyd vir vindingrykheid om te verseker dat ons gereed is wanneer die seisoen aanbreek.
Hier is ‘n paar items vanaf die laaste komitee-vergadering wat ons wil voorlê vir almal se kommentaar.
Die eerste en die belangrikste; lidmaatskapfooie is tans R150 per eiendom sowel as ‘n aantal afsonderlike vaste fondse waarvan die oorspronklike oogmerke vervaag het van een komitee na die volgende. Die meeste lede betaal R350 per jaar en die bedrae word toegewys aan die verkillende lopende fondse.
Ons wil graag die sisteem in die volgende finansiële jaar verander. Vir goeie bestuur en aanspreeklikheid wil ons die fondse kombineer en die gemeenskap meedeel wanneer en hoe hul donasies bestee word. Ons stel voor dat die jaarlikse lidmaatskapfooi ‘n enkele fonds word teen R350 per eiendom.
In wese sal die lopende fondse saamsmelt om die komitee se administratiewe en toewysingsbeperking te vergemaklik. Die fonds sal gebruik word soos die komitee en die dorp dit benodig. Indien die komitee spesiale projekte sou onderneem, sal ‘n spesiale fonds geskep word om beter beheer en verantwoordelikheid te bewerkstellig tot die projek afgehandel is.
Neem asseblief kennis dat lede wat nie die lidmaatskapfooi kan bekostig nie, aangemoedig word om met die komitee te praat oor vrystelling of hulp om deelname te verseker. Die komitee sal vrystelling op ‘n individuele basis hanteer.
Die komitee glo dat dit sal help om duidelikheid te kry oor die besteding van ons geld, terwyl na die dorp omgesien word, maar wil so veel terugvoering as moontlik ontvang oor die voorstel. E-pos, bel of praat met enige van die komitee-lede oor die voorstel so gou as moontlik, sodat ons kan beplan.
Ons wil dan ‘n lidmaatskapveldtog begin in Oktober wanneer die nuwe finansiële jaar begin. Daar is nou 180 lede van ‘n moontlike 800. Dit sal goed wees om ‘n minimum van 400 lede te hê en ons vra almal se hulp om te verseker dat ons meer bemagtig kan word in die toekoms.
Ons wil graag vir Pierre van der Walt en sy span bedank vir die sny van gras en skoonmaak van onkruid by die Boulevard -motorstaanplek tot by die bordryers se staanplek. Dit was toegegroei met gras en onkruid en Pierre het self betrokke geraak en skoongemaak op eie onkoste. Soortgelyke inisiatief deur inwoners en lede word waardeer en aangemoedig. Kontak die vereniging vooraf om seker te maak dat ons binne munisipale regulasies bly en dat daar nie negatiewe gevolge is vir goedgunstige dade nie.
Ons wil ‘n tweede nuusbrief uitstuur wanneer die lidmaatskapfooi vir die jaar vasgestel is. Dit sal die inligting oor ons lidmaatskapveldtog bevat.
Ons wens almal sal die vrymoedigheid hê om asseblief enige van die komiteelede te kontak of te e-pos na die algemene adres; CSFCivic@gmail.com
Die skakel na ons konstitusie is: - http://bit.ly/2tUAZKr
Voorsitter Kaap St Francis Gemeenskap / Belastingbetalers - Vereniging
Maandelikse uitgawes tans:
​R330 - pad-skoonmaak.
‘n Kontrakteur is aangestel om maandeliks die R330 se kante skoon te hou en om vullisdromme in die dorp van tyd tot tyd skoon te maak.
Koste = R1400/pm
Strand -en ablusie skoonmaak
‘n Skoonmaker word daagliks gedurende die seisoen en sportbyeenkomste betaal om die strand en ablusie-geboue skoon te hou teen R150/pd.
‘n Wetstoepassingsoffisier word daagliks betaal gedurende die seisoen tye vir wetstoepassing en veiligheid langs die strand. Koste = R300/pd.
Dorpstuin by ingang
Die vereniging betaal ‘n tuindiens om die tuin in stand te hou by die dorpsingang. Dit is ook bekend as die Ankertuin. Koste = R300/pm
KSF-Nuusbrief Augustus 2017
Ons wil graag om verskoning vra omdat ons nie gekommunikeer het in die laaste tyd nie. Dit was ‘n besige tyd vir almal en die vereniging se nuwe komitee het vele take. Ons belowe dat die kommunikasie sal verbeter in die toekoms. Laat ons begin.
Eerstens en die belangrikste op die agenda is dat ons steeds in die middel van ‘n water-tekort is. Ons moet waterverbruik elke dag dophou. Sien die aangehegte aanwysings oor waterbesparing en hoe om jou 87 liter te gebruik.
Die KSF-Gemeenskapsvereniging het 180 lede en die lidmaatskapsfooi is tans R150. Dit beteken dat sonder donasies, kan die vereniging slegs R27 000 insamel. Dis nie genoeg om die huidige uitgawes te dek nie.
Die uitgawes word hier onder gelys. Die totaal was R26 050 in vergelyking met R34 650 tot dusver.
Ons wil herhaal dat ons dieselfde werkswyse as die vorige komitee het, naamlik ‘n projekgebaseerde sisteem. Die komitee identifiseer tans spesiale projekte vir 2018. Die fondse wat verkry word met lidmaatskap, sal gebruik word vir instandhouding en staande projekte. Daar sal afsonderlik begroot word vir spesiale projekte waarvoor ekstra fondse ingesamel moet word.
Die volgende toekomstige projekte is geïdentifiseer. Dit sal ideaal wees as lede kan inskakel by een of meer van die projekte met donasies of hulp op enige manier.
CCTV-sekuriteitsisteem. Ons het ‘n aantal kwotasies ontvang om so sisteem in die dorp te installeer. Kameras, nommerplaat-herkenning-sagteware en ‘n bemande kontrole sentrum vorm deel van die projek. Die goeie nuus is dat ons reeds 27 duisend rand ontvang het om die projek te help befonds. Baie dank aan al die mense wat alreeds bygedra het.
Die Woodrigdge Lifesavers Association betrek die lewensredder-klubhuis by die onderste strandparkeerplek. Daar sal slegs Sondae lewensredders aan diens wees vanaf Oktober to die end van November. Die professionele lewensredders begin daarna werk gedurende die seisoen. Na die seisoen sal die Woodridge Lifesavers weer werk (Sondae) vanaf Januarie tot April. Ons strande is gevaarlik en dit sal goed wees as lewensredders teenwoordig kan wees vir 6 maande.
Daar is meer planne ten opsigte van lewensredders en die klubhuis. Ons sal meer daaroor uitbrei in toekomstige nuusbriewe.
Brandstroke: Die Vereniging help FOSTER om brandstroke te sny en in stand te hou deur die Wykskomitee te vra vir finansiële ondersteuning. Dit is baie belangrik en is op die agenda vir die volgende wyksbyeenkoms.
Erfskoonmaak. Ons wil hê dat eienaars verantwoordelik moet wees om hul erwe vry te hou van uitheemse plante.
Ons het ‘n lys van oorgroeide erwe wat moontlik ‘n brandgevaar kan inhou, veral met die huidige klimaatsomstandighede wat droog en winderig is. Ons wil ‘n plan beraam om die erwe skoon te maak. Eienaars van sulke erwe moet bewus wees van die rampspoedige vure en verlies aan huise en infrastruktuur tydens die Knysna-brande as gevolg van infestasie van vreemde plante.
Verkeerskalmering. Die vereniging wil graag die verkeer kalmeer by die winkelarea en by die Cape St Francis Resort / Rock Lily area. Die beplanning is in ‘n vroeë fase, maar meer inligting sal binnekort beskikbaar wees.
Die Vereniging het goeie kommunikasie met die Kouga Munisipaliteit en het ‘n paar probleme opgelos hierdie jaar. Ons het onlangs met die raadslid Ben Rheeder vergader oor begroting en uitgawes in ons area en as ‘n vereniging het ons verteenwoordiging by die Integrated Development Planning (IDP) vergaderings en Wyksbyeenkomste (Wyk 12)
Onthou dat die finansiële jaar strek vanaf 1 Oktober tot 30 September. As u nou aansluit, sal u herinner word om weer aan te sluit in die volgende finansiële jaar, maar sal op die adreslys wees en kan help met huidige verpligtinge.
Baie dankie aan almal wat help, hulp aangebied het, skenkings gemaak het, en die nuwe komitee gehelp het.
Voel vry om in te skakel by enige van die komitee-lede. Die e-pos adres is CSFCivic@gmail.com as jy betrokke wil raak by enige van die projekte waarin jy belangstel.
Ons beplan binnekort ‘n lidmaatskap-veldtog en sal lede in kennis stel wanneer dit sal begin. Dit sal goed wees as elke lid probeer om nog mense te werf vir die vereniging. Ek het genoem dat daar nou 180 lede is en ons wil graag probeer om 400 lede te wees.
Vir verwysing – Ons konstitusie - http://bit.ly/2tUAZKr
Voorsitter Kaap St Francis Gemeenskapsvereniging
Vice Chairman Cape St Francis Civics / Ratepayers
If you do not want to receive any more newsletters, http://www.craigjarvis.co.za/subscribe/?p=unsubscribe&uid=29b6ff2a9c97a6150a80d4c4dae4f42f
To update your preferences and to unsubscribe visit http://www.craigjarvis.co.za/subscribe/?p=preferences&uid=29b6ff2a9c97a6150a80d4c4dae4f42f